Станоўча ацэньваючы гэты перыяд цяпер, яго разглядаюць ізаляваным у часе, нейкім аўтаномным перыядам. І пад такім ракурсам ён, канешне, можа здавацца блаславёнай выспай стабільнасці. Прынамсі для асобна ўзятага чалавека. Пры Брэжневе мне асабіста, думае рэспандэнт, было яшчэ нішто сабе, нядрэнна, калі параўноўваць з тым, якая навала спасцігла мяне потым, за Гарбачовым і Ельцыным. А значыць, Брэжнеў лепшы за іх. Гэта цалкам антыгістарычная ацэнка.